 Bàbá Leah Sharibu ti fẹsi lorí ìròyìn pe ọmọ rẹ ti bímọ fún ọga Boko Haram Bàbá Leah Sharibu ti fẹsi lorí ìròyìn pe ọmọ rẹ ti bímọ fún ọga Boko Haram Laipẹ yi ní ìròyìn ti kò fìdímulẹ kan gbòde pé Leah Sharibu ti bímọ ọkunrin fún adári àwọn ọmọogun Boko Haram àti pé o ti yí pada si ẹsìn Islam. Nínú ìfọrọwérọ pẹlu Baba Leah èyí ti ilé iroyin Channels ṣe lọjọ Aiku ni ọgbẹni Nathan Sharibu ti sọ pe òun kò ṣetan láti fẹèsì kankan lóri ọrọ náà. Human trafficking: Iṣẹ irun ṣíṣe ló di iṣẹ aṣẹwó Baba Leah ni ǹkan to ṣe pàtàkì fú òun ni pé kí òun ri ọmọ òun ki o pàda wále láyọ àti aláfíà ti yóò sì ri bẹẹ àti pé òun ko ni gba ìròyìn òfégè kankan láàyè. Oniroyin Ahmed Sakilda naa da si ọrọ yi nigba ti o sọ sóri àtẹjiṣẹ twitter rẹ pé Leah ti di ìyàwó àdari àwọn Boko Haram àti pé o ti bímọ tuntun jòjòló. Bàbá Leah Sharibu ti fẹsi lorí ìròyìn pe ọmọ rẹ ti bímọ fún ọga Boko Haram Ti ẹ o bá gbàgbé wọn ji Leah àti àwọn ọgọrun akẹgbẹ rẹ gbé ni ilé ìwé wọn ni Science Secondary School Dapchi ìpínlẹ Yobe ni ọjọ kọkàndinlógun, ọdun 2018. Bótilẹ jẹ pé wọn pada tú àwọn tókù sílẹ wọn ko fi òun silẹ nítori pe wọn ni o kọ láti kọ ẹsìn Kristeni. Awọn ẹgbẹ ọmọlẹyìn Kristeni àti àwọn ajáfẹtọ ọmọniyan jákejádò àgbáye lo ti n polongo fun ìtúsilẹ rẹ. : Bàbá Leah Sharibu ọmọbinrin akẹkọ Dapchi to wà ni àhámọ Boko Haram ti fei lori iroyin to gbode pe ọmọ rẹ bimọ fun ọgagun Boko Haram kan. 